*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Νοεμβρίου 1990

για την τροποποίηση της απόφασης 88/222/ΕΟΚ της Επιτροπής με την οποία αναγνωρίζονται ως απαλλαγμένα από Quadraspitiotus perniciosus (ψείρα Αγίου Ιωσήφ) ορισμένα κράτη μέλη ή περιοχές ορισμένων κρατών μελών

(90/603/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 σχετικά με τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 90/506/ΕΟΚ (2), και ιδίως το παράρτημα ΙΙΙ μέρος Β παράγραφος 8 και το παράρτημα IV μέρος Α παράγραφος 14α δεύτερο εδάφιο,

Εκτιμώντας:

ότι, σύμφωνα με τις διατάξεις της οδηγίας 77/93/ΕΟΚ, δεν επιτρέπεται να εισάγονται σε ορισμένα κράτη μέλη από τις 16 Απριλίου έως τις 30 Σεπτεμβρίου, στην περίπτωση που κατάγονται από το Βόρειο Ημισφαίριο, και από τις 16 Οκτωβρίου έως τις 31 Μαρτίου, στην περίπτωση που κατάγονται από το Νότιο Ημισφαίριο, φυτά ορισμένων οικογενειών ή ειδών - εκτός των καρπών, των σπόρων προς σπορά και τμημάτων των φυτών που χρησιμοποιούνται για διακόσμηση - τα οποία κατάγονται ή προέρχονται από χώρες ή, στην περίπτωση ορισμένων κρατών, από περιοχές που δεν έχουν αναγνωρισθεί ως απαλλαγμένα από Quadraspitiotus perniciosus (ψείρα Αγίου Ιωσήφ)·

ότι, σύμφωνα με άλλες διατάξεις της ίδιας οδηγίας, τα φυτά των ιδίων οικογενειών ή ειδών, εκτός των καρπών, των σπόρων προς σπορά και τμημάτων των φυτών που χρησιμοποιούνται για διακόσμηση, τα οποία κατάγονται ή προέρχονται από χώρες στις οποίες είναι γνωστό ότι έχει εμφανισθεί ο προαναφερόμενος επιβλαβής οργανισμός, επιτρέπει να εισάγονται στα κράτη μέλη μόνον όταν υπόκεινται σε απολύμανση ή σε άλλη κατάλληλη αγωγή κατ' αυτού του επιβλαβούς οργανισμού, ή όταν κατάγονται από περιοχές που αναγνωρίζονται ως απαλλαγμένες από τον εν λόγω οργανισμό·

ότι, με την απόφαση 88/222/ΕΟΚ (3), ορισμένα κράτη μέλη ή περιοχές ορισμένων κρατών μελών έχουν αναγνωρισθεί ως απαλλαγμένες από Quadraspitiotus perniciosus·

ότι, σύμφωνα με τα επίσημα στοιχεία που παρασχέθηκαν ή επιβεβαιώθηκαν από τα κράτη μέλη, η κατάσταση όσον αφορά την απουσία της ψείρας Αγίου Ιωσήφ έχει αλλάξει σε ορισμένες περιοχές ορισμένων κρατών μελών·

ότι, ως εκ τούτου, ο κατάλογος των σχετικών περιοχών θα πρέπει να τροποποιηθεί ανάλογα·

ότι, ωστόσο, οι πληροφορίες που αφορούν την Ισπανία εξετάζονται ακόμη· ότι, κατά συνέπεια, οι περιοχές του εν λόγω κράτους μέλους που θα πρέπει να αναγνωρισθούν ως απαλλαγμένες από τον επιβλαβή αυτόν οργανισμό θα καθοριστούν σε μεταγενέστερο στάδιο·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/222/ΕΟΚ τροποποιείται σύμφωνα με το παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Νοεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 282 της 13. 10. 1990, σ. 67.

(3) ΕΕ αριθ. L 100 της 19. 4. 1988, σ. 41.

ΠΑΡΑΡΤΗΜΑ

1. Το άρθρο 1 σημείο 5 τροποποιείται από το ακόλουθο κείμενο:

«5. Όσον αφορά τη Γαλλία, όλα τα διοικητικά διαμερίσματα με την εξαίρεση των διαμερισμάτων:

- Allier, επαρχίες: Cerilly, Chevagnes, Herisson, Lurcy-Levis, Moulins, Neuilly-le-Real, Souvigny,

- l'Ain, επαρχίες: Belley, Bourg-en-Bresse, Chatillon-sur-Chalaronne, Meximieux, Montrevel-en-Bresse, Pont-de-Veyle, Thoissey, Trevoux,

- Ardeche, επαρχίες: Bourg-Saint-Andeol, Chomerac, Rochemaure, La Voulte-sur-Rhone, Serrizeres,

- Bouches-du-Rhone, επαρχία: Orgon,

- Drome, επαρχία: Loriol,

- Haute-Savoie, επαρχίες: Alby-sur-Cheran, Annecy-Nord-Ouest, Annemasse,

- Isere, επαρχίες: Grenoble-Sud, Morestel, Pont-de-Beauvoisin, Roussillon, Sassenage, La Tour-du-Pin, Vienne-Ville, Vienne-Nord, Vienne-Sud, Vif,

- Loire, επαρχίες: Pelussin,

- Nievre, επαρχίες: Nevers, la Charite,

- Puy-de-Dome, επαρχίες: Champeix, Clermont-Ferrand-Est, Clermont-Ferrand-Nord, Riom-Ouest, Saint-Amant-Tallende, Veyre-Nonton,

- Pyrenees-Orientales, επαρχία: Perpignan,

- Rhon, επαρχίες: Anse, L'Arbresie, Le Bois-d'Oingt, Givors, Limonest, Neuville-sur-Saone, Saint-Genis-Laval, Saint-Symphorien-d'Ozon, Vaugneray, Villefranche,

- Saone-et-Loire, επαρχίες: Chalon, Paray-le-Monial, Palinges,

- Savoie, επαρχίες: Albertville, Aix-les-Bains, Chambery, Gresy-sur-Isere, la Motte-Servolex, Ruffieux,

- Vaucluse, επαρχίες: Cavaillon, L'isle-sur-la-Sorgue·»

2. το άρθρο 1 σημείο 7 ένατο εδάφιο, τροποποιείται από το ακόλουθο κείμενο:

«- Lombardia: Bergamo, Brescia, Como, Cremona, Milano, Pavia, Sondrio, Varese».

3. Το άρθρο 1 σημείο 10 τροποποιείται από το ακόλουθο κείμενο:

«10. Όσον αφορά την Πορτογαλία, τα διοικητικά διαμερίσματα:

- Beja,

- Braga, εκτός των επαρχιών Fafe και Cabeceiras de Basto,

- Braganca, εκτός των επαρχιών Mirandela, Miranda do Douro και Freixo-de-Espada-a-Cinta,

- Castelo Branco, εκτός των επαρχιών Idanha-a-Nova και Castelo Branco,

- Coimbra, εκτός των επαρχιών Mira, Figueira da Foz, Condeixa-a-Nova, Perela, Penacova, Poiares, Arganil και Gois,

- Evora, εκτός των επαρχιών Mora, Evora, Montemor-o-Novo και Vendas Novas,

- Faro, εκτός των επαρχιών Aljezur, Monchique, Lagos, Portimao, Silves, Lagoa, Albufeira, Loule, Tavira και Vila Real de Santo Antonio,

- Guarda, εκτός των επαρχιών Vila Nova de Foz Coa, Figueira de Castelo Rodrigo, Meda, Pinhel, Trancoso, Fornos de Algodres, Celorico de Beira, Guarda, Almeida και Sabugal,

- Leiria, εκτός των επαρχιών Leiria, Batalha, Nazare, Alcobaca, Porto de Mos, Caldas da Rainha, Obidos, Peniche, Bombarral, Alvaiazere, Ansiao, Figueiro dos Vinhos και Pedrogao Grande,

- Lisboa, εκτός των επαρχιών Lourinha, Cadaval, Alenquer, Torres Vedras, Arruda dos Vinhos, Sobral de Monte Agraco, Mafra, Loures, Sintra, Cascais και Oeiras,

- Portalegre, εκτός των επαρχιών Gaviao, Castelo de Vide, Marvao, Portalegre, Ponte de Sor, Arronches, Avis, Elvas και Campo Maior, - Porto, εκτός των επαρχιών Matosinhos, Paredes και Amarante,

- Santarem, εκτός των επαρχιών Vila Nova de Ourem, Tomar, Torres, Novas, Entroncamento, Alcanena, Alpiarca, Coruche, Benavente, Sardoal και Abrantes,

- Setubal, εκτός των επαρχιών Alcochete, Montijo, Moita, Seixal, Almada, Sesimbra, Barreiro, Alcacer do Sal, Grandola, Santiago do Cacem και Sines,

- Viana do Castelo,

- Vila Real, εκτός των επαρχιών Vila Pouca de Aguiar, Vila Real, Ribeira de Pena και Mondim de Basto,

- Viseu, εκτός των επαρχιών Tarouca, S. Joao da Pesqueira, Carregal do Sal και S. Pedro do Sul·»

4. Στο άρθρο 3 η ημερομηνία «30 Σεπτεμβρίου 1990» αντικαθίσταται από την ημερομηνία «30 Σεπτεμβρίου 1992».